3.pielikums

Konceptuālajam ziņojumam

“Par māsas profesijas turpmāko attīstību”

#### 1. Profesijas un specializācijas iegūšana atbilstoši jaunajam māsas (vispārējās aprūpes māsa) profesijas standartam (skat. 1.attēlu)

* 1. Persona atbilstoši jaunajam māsas (vispārējās aprūpes māsa) profesijas standartam pēc valsts noslēguma pārbaudījumu nokārtošanas iegūst māsas kvalifikāciju, kā arī tiesības veikt patstāvīgu ārstniecības darbību profesijā, reģistrējoties ārstniecības personu reģistrā.
	2. Pēc māsas (vispārējās aprūpes māsa) kvalifikācijas iegūšanas var izvēlēties apgūt profesionālās pilnveides izglītības (moduļu) programmas četrās māsas (VAM) specializācijas jomās un deviņās profesionālās pilnveides izglītības (moduļu) programmas ārstniecības un diagnostikas metodēs māsu praksē.
	3. Papildus tiks nodrošināta iespēja māsas (VAM) profesionālās kompetences programmu specializācijas jomā apgūt jau ceturtajā studiju gadā paralēli studijām profesionālās kvalifikācijas “Māsa (medicīnas māsa)” iegūšanai.
	4. Māsas (vispārējās aprūpes māsa) specializācijas statusu noteiks māsai izsniegtā profesionālās pilnveides izglītības apliecība un informācijas par minēto apliecību iekļaušana ĀPR. Profesionālās pilnveides izglītības apliecība, ko izsniedz personai, kura apguvusi akreditētu profesionālās pilnveides izglītības programmu būs līdzvērtīgs dokuments līdzšinējam specialitātes sertifikātam.
	5. Lai veiktu pārreģistrāciju ĀPR, māsa patstāvīgi uztur savu profesionālo kvalifikāciju, pilnveidojot savu profesionālo kompetenci neformālās izglītības (moduļu) programmās, 5 gadu laikā iegūstot vismaz 100 TIP[[1]](#footnote-1).

*1.attēls*

**Profesijas un specializācijas iegūšana atbilstoši jaunajam māsas (vispārējās aprūpes māsa) profesijas standartam**



#### **2. Vispārējās aprūpes māsas kompetences un specializācijas iegūšana ĀPR reģistrētām māsām (derīgs reģistrācijas termiņš reģistrā), sertificētām māsām** (skat. 2.attēlu):

* 1. Reģistrēta, nesertificēta, praktizējoša māsa, lai veiktu pārreģistrāciju ĀPR, uztur savu profesionālo kvalifikāciju, pilnveidojot savu profesionālo kompetenci neformālās izglītības (moduļu) programmās, 5 gadu laikā iegūstot vismaz 100 TIP [[2]](#footnote-2).
	2. Māsa, kurai ir derīgs specialitātes sertifikāts, arī turpmāk būs tiesīga turpināt savu profesionālo darbību līdz sertifikāta derīguma termiņa beigām. Resertifikācija nebūs jākārto. ĀPR reģistra derīguma termiņš ir par vienu gadu ilgāks nekā sertifikāta derīguma termiņš.[[3]](#footnote-3) Lai veiktu pārreģistrāciju ĀPR, māsa uztur savu profesionālo kvalifikāciju, pilnveidojot savu profesionālo kompetenci neformālās izglītības (moduļu) programmās, 5 gadu laikā iegūstot vismaz 100 TIP [[4]](#footnote-4).
	3. Attiecībā uz pārreģistrāciju noteikumos par Ārstniecības personu un ārstniecības atbalsta personu reģistra izveides, papildināšanas un uzturēšanas kārtību tiks noteikts nepieciešamo TIP skaits atbilstoši jaunajai koncepcijai pa pārreģistrācijas gadiem. Māsas, kuras ieguvušas 100 TIP būs tiesīgas pārreģistrēties (tiks ņemti vērā neformālā izglītībā iegūtie punkti, gan iegūtie TIP līdz ESF projektam, gan tā ietvaros iegūtie TIP).

*2.attēls*

**Vispārējās aprūpes māsas kompetences un specializācijas iegūšana ĀPR reģistrētām māsām (derīgs reģistrācijas termiņš reģistrā), sertificētām māsām**



* 1. Ja māsa vēlas, var apgūt profesionālās pilnveides izglītības (moduļu) programmas četrās māsas (VAM) specializācijas jomās un deviņās profesionālās pilnveides izglītības (moduļu) programmas ārstniecības un diagnostikas metodēs māsu praksē.

#### **3. Vispārējās aprūpes māsas kompetences un specializācijas iegūšana m**āsai, kurai ir beidzies reģistrācijas termiņš un kuras vēlas atjaunot savu profesionālo darbību

* 1. Ir nepieciešama profesionālo zināšanu un prasmju pilnveide vispārējās aprūpes māsas kompetencē, apgūstot akreditētu profesionālās pilnveides izglītības programmu vismaz 100 akadēmisko stundu apjomā (2.pielikums) un tās noslēgumā nokārtojot profesionālās atbilstības pārbaudi[[5]](#footnote-5) (skat. 3.attēlu). Profesionālās atbilstības pārbaudē piedalās Latvijas Māsu asociācijas pārstāvji. Profesionālās pilnveides programma tiek realizēta ESF projekta ietvaros.

*3.attēls*

**Vispārējās aprūpes māsas kompetences un specializācijas iegūšana māsām, kurām ir beidzies reģistrācijas termiņš**

* 1. Māsas (vispārējās aprūpes māsa) profesijas iegūšanas, vispārējās aprūpes māsas kompetences un specializācijas iegūšanas shematisku attēlojumu skatīt 4.attēlā.

*4.attēls*

**Māsas (vispārējās aprūpes māsa) profesijas iegūšanas, vispārējās aprūpes māsas kompetences un specializācijas iegūšanas shematisks attēlojums**



Veselības ministre Ilze Viņķele

Iesniedzējs: Veselības ministre Ilze Viņķele

Vīza: Valsts sekretāre Daina Mūrmane - Umbraško

1. MK 24.05.2016.noteikumi Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 20.punkts [↑](#footnote-ref-1)
2. MK 24.05.2016.noteikumi Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 20.punkts [↑](#footnote-ref-2)
3. MK 24.05.2016. noteikumi Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 16.punkts [↑](#footnote-ref-3)
4. MK 24.05.2016.noteikumi Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 20.punkts [↑](#footnote-ref-4)
5. MK 24.05.2016. noteikumi Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” 26.punkts [↑](#footnote-ref-5)